钦定古今图书集成/明伦汇编/官常典/第603卷 > 任糓
## 钦定古今图书集成/明伦汇编/官常典/第603卷 > 任糓

按《广西通志》：“糓字生之，横州人。成化壬辰进士，为南
京户部主事，历郎中，擢福建布政司参议。先是，治中
岁采银，久乃脉耗，采之不复得，莫以为言。参议耑督
所入，甚至摊偿，遂致流亡者众。糓到官，行视诸矿，具
得其状，慨然叹曰：‘民困至此，所司不言，复督办以为
功，岂朝廷设官意哉’？”独上章请罢之，得报如所请。以
是为同官所忌，调参广东。糓气益厉，见事敢往。如增
置“五羊诸驿舟工若干，水道称便。”竟为忌者交毁，罢
归。